stanford-oval/wikipedia huggingface dataset:
12 ตุลาคม
เหตุการณ์

พ.ศ. 2035 (ค.ศ. 1492) - คริสโตเฟอร์ โคลัมบัส ขึ้นฝั่งที่แคริบเบียน ซึ่งเขาคิดว่าเป็นเอเชียตะวันออก
พ.ศ. 2435 (ค.ศ. 1892) - วันเปิดเรียนของ โรงเรียนฝึกหัดอาจารย์ ซึ่งพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้จัดตั้งในบริเวณโรงเลี้ยงเด็ก ถนนบำรุงเมือง กรุงเทพมหานคร ปัจจุบันคือ มหาวิทยาลัยราชภัฏพระนคร
พ.ศ. 2448 (ค.ศ. 1905) - พระบาทสมเด็จพระจุลจอมเกล้าเจ้าอยู่หัว ทรงประกาศรวมกิจการหอพระสมุดสามแห่ง จัดตั้งเป็น หอสมุดสำหรับพระนคร นับเป็นห้องสมุดสาธารณะแห่งแรกของไทย และเป็นต้นกำเนิดของหอสมุดแห่งชาติ
พ.ศ. 2486 (ค.ศ. 1943) - โรงเรียนประณีตศิลปกรรม ได้รับการยกฐานะขึ้นเป็น มหาวิทยาลัยศิลปากร
พ.ศ. 2507 (ค.ศ. 1964) - สหภาพโซเวียตส่งยานวอสคอด 1 เข้าสู่วงโคจรรอบโลก เป็นยานอวกาศลำแรกที่นำนักบินอวกาศมากกว่าหนึ่งคนขึ้นไปด้วย และไม่ได้สวมชุดอวกาศ
พ.ศ. 2516 (ค.ศ. 1973) - เหตุการณ์ 14 ตุลา : ศูนย์กลางนิสิตนักศึกษาแห่งประเทศไทย (ศนท.) ยื่นคำขาดให้รัฐบาลปลดปล่อยตัวผู้ต้องหา 13 คน ภายในเวลาเที่ยง จากการแจกใบปลิวเรียกร้องรัฐธรรมนูญ เมื่อวันที่ 6 ตุลาคม พ.ศ. 2516
พ.ศ. 2527 (ค.ศ. 1984) - ขบวนการพีไออาร์เอประสบความล้มเหลวในความพยายามลอบสังหาร มาร์กาเร็ต แทตเชอร์ นายกรัฐมนตรีอังกฤษพร้อมด้วยคณะรัฐมนตรี ณ โรงแรมในไบรตัน ประเทศอังกฤษ
พ.ศ. 2542 (ค.ศ. 1999) - เกิดรัฐประหารโดยไม่เสียเลือดเนื้อในปากีสถาน นำโดย พลเอก เปอร์เวซ มูชาร์ราฟ
พ.ศ. 2543 (ค.ศ. 2000) -
ร.ต.อ.เฉลิม อยู่บำรุง และนายวันเฉลิม อยู่บำรุง บุตรชาย ให้สัมภาษณ์นักข่าวด้วยถ้อยคำรุนแรง หลังจากมีเหตุวิวาทในผับย่านซอยทองหล่อ เช่น "จ้องทำลาย", "ทุเรศ", "ระวังคนฝั่งธน จะรุมกระทืบ" เป็นต้น
การลอบนำดินระเบิดไปทำลายเรือยูเอสเอสโคล ของสหรัฐที่เมืองเอเดน ประเทศเยเมน มีผู้เสียชีวิต17 คน สันนิษฐานว่าเป็นฝีมือของโอซามา บิน ลาเดน
พ.ศ. 2545 (ค.ศ. 2002) - การก่อการร้ายบนเกาะบาหลี พ.ศ. 2545 : เกิดเหตุลอบวางระเบิดขึ้นที่ไนต์คลับ 2 แห่ง บนเกาะบาหลี ประเทศอินโดนีเซีย ซึ่งในครั้งนั้นมีผู้เสียชีวิต 202 คน และบาดเจ็บอีกหลายร้อยคน ผู้เสียชีวิตจำนวนมากเป็นชาวต่างชาติ โดยเป็นชาวออสเตรเลียถึง 88 คน
พ.ศ. 2546 (ค.ศ. 2003) - ช่วงช่วงกับหลินฮุ่ย แพนด้ายักษ์ ทูตสันถวไมตรีไทย-จีน เดินทางถึงสวนสัตว์เชียงใหม่ ต.สุเทพ อ.เมืองเชียงใหม่ จ.เชียงใหม่
วันเกิด

พ.ศ. 1938 (ค.ศ. 1395) - พระนางโซฮ็อน พระมเหสีในพระเจ้าเซจงมหาราช (สวรรคต 19 เมษายน พ.ศ. 1989)
พ.ศ. 2419 (ค.ศ. 1876) - แกรนด์ดยุกคิริล วลาดิวิโรวิช เชื้อพระวงศ์และหัวหน้าราชวงศ์โรมานอฟแห่งรัสเซีย (สิ้นพระชนม์ 12 ตุลาคม พ.ศ. 2481)
พ.ศ. 2453 (ค.ศ. 1910) - พูนทรัพย์ นพวงศ์ ณ อยุธยา นักการศึกษาชาวไทย (อนิจกรรม 23 ตุลาคม พ.ศ. 2558)
พ.ศ. 2489 (ค.ศ. 1946) - คริส นิคอลล์ นักฟุตบอลชาวอังกฤษ
พ.ศ. 2490 (ค.ศ. 1947) - มาร์กาเรตา อาร์วิดส์สัน นักแสดง นางแบบแฟชั่น นางงามชาวสวีเดน นางงามจักรวาล 1966
พ.ศ. 2503 (ค.ศ. 1960) - ฮิโรยูกิ ซานาดะ นักแสดงชาวญี่ปุ่น
พ.ศ. 2504 (ค.ศ. 1961) - รสริน จันทรา นักแสดงชาวไทย
พ.ศ. 2505 (ค.ศ. 1962) - คาร์ลอส เบอร์นาร์ด นักแสดงชาวอเมริกัน
พ.ศ. 2509 (ค.ศ. 1966) - เสนีย์ ฉัตรวิชัย มือกีต้าร์เบส ของวงดิอินโนเซนท์
พ.ศ. 2511 (ค.ศ. 1968) - ฮิวจ์ แจ็คแมน นักแสดงและนักร้องชายชาวออสเตรเลีย
พ.ศ. 2520 (ค.ศ. 1977) - ปรียวิศว์ นิลจุลกะ นักร้องชาวไทย
พ.ศ. 2521 (ค.ศ. 1978) - อานัส ฬาพานิช นักแสดงชายชาวไทย
พ.ศ. 2522 (ค.ศ. 1979) - กฤษ เสนีย์วงษ์ ณ อยุธยา วิศวกรชายชาวไทย
พ.ศ. 2523 (ค.ศ. 1980) - เลดลีย์ คิง นักฟุตบอลชาวอังกฤษ
พ.ศ. 2524 (ค.ศ. 1981) - โชลา อเมโอบี นักฟุตบอลชาวไนจีเรีย
พ.ศ. 2526 (ค.ศ. 1983) - วรุตม์ พิทักษ์สรยุทธ นักร้องชาวไทย
พ.ศ. 2528 (ค.ศ. 1985) - ธีร์ วณิชนันทธาดา นักแสดงชาวไทย
พ.ศ. 2531 (ค.ศ. 1988) - แคลัม สกอตต์ นักร้องและนักแต่งเพลงชาวอังกฤษ
พ.ศ. 2535 (ค.ศ. 1992) - จอช ฮัทเชอร์สัน นักแสดงและโปรดิวเซอร์ชายชาวอเมริกา
พ.ศ. 2536 (ค.ศ. 1993) -
ซอ คัง-จุน นักแสดงและนักร้องชาวเกาหลีใต้
ปวีณสุดา ดรูอิ้น ผู้ครองตำแหน่งมิสยูนิเวิร์สไทยแลนด์ 2562
พ.ศ. 2541 (ค.ศ. 1998) - พัชรพล อินทนี นักฟุตบอลชาวไทย
พ.ศ. 2542 (ค.ศ. 1999) - ณัฐชา เจกะ (นนนี่) นักแสดงและนางแบบชาวไทย
พ.ศ. 2546 (ค.ศ. 2003) - สกลชาติ อารีมิตร ตัวตึง
พ.ศ. 2547 (ค.ศ. 2004) - ดาร์ซี่ ลินน์ ฟาร์เมอร์ นักพากย์และนักร้องชาวอเมริกัน
วันถึงแก่กรรม

พ.ศ. 2481 (ค.ศ. 1938)
ทั่ว พาทยโกศล นักดนตรีไทย (เกิด พ.ศ. 2428)
แกรนด์ดยุกคิริล วลาดิวิโรวิช เชื้อพระวงศ์และหัวหน้าราชวงศ์โรมานอฟแห่งรัสเซีย (ประสูติ 12 ตุลาคม พ.ศ. 2419)
พ.ศ. 2540 (ค.ศ. 1997) - จอห์น เดนเวอร์ นักร้อง-นักแต่งเพลงชาวอเมริกัน (เกิด พ.ศ. 2486)
พ.ศ. 2551 (ค.ศ. 2008) - เย็น แก้วมะณี (ปู่เย็น) เฒ่าทระนงแห่งลุ่มน้ำเพชรบุรี (เกิด พ.ศ. 2443)
พ.ศ. 2554 (ค.ศ. 2011) - (วันที่พบศพ) เดนนิส ริตชี นักวิทยาการคอมพิวเตอร์ชาวอเมริกัน ผู้ประดิษฐ์ภาษาซีและยูนิกซ์ (เกิด 9 กันยายน พ.ศ. 2484)
วันสำคัญและวันหยุดเทศกาล

วันเอกราชในอิเควทอเรียลกินี (พ.ศ. 2511)
วันชาติของสเปน
วันปวารณาออกพรรษา (พ.ศ. 2554)
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
เการักที่เกาหลี ซอร์รี ซารังเฮโย

| เการักที่เกาหลี ซอร์รี ซารังเฮโย |
| --- | --- |

กำกับ: พจน์ อานนท์
นักแสดงนำ: รัชชานนท์ สุขประกอบ ฮารุ สุขประกอบ ภัณฑิลา ฟูกลิ่น โน อาจู
ข้อมูลจาก IMDb
ข้อมูลจากสยามโซน
เการักที่เกาหลี ซอร์รี ซารังเฮโย เป็นภาพยนตร์ไทย ที่ได้รับการจัดฉายครั้งแรกในวันที่ 8 กรกฎาคม พ.ศ. 2553 กำกับโดยพจน์ อานนท์ นำแสดงโดย รัชชานนท์ สุขประกอบ, ฮารุ ยามากูชิ, ภัณฑิลา ฟูกลิ่น และนักร้องชาวเกาหลีชื่อ โน อาจู โดยเป็นเรื่องราวเกี่ยวกับ "คะน้า" (นำแสดงโดย ฮารุ) เด็กสาวที่คลั่งไคล้ซีรีส์ เกาหลีและพระเอกเกาหลีคนหนึ่ง (นำแสดงโดย โน อาจู) จนวันหนึ่งได้รับอีเมลจากพระเอกคนนั้น ว่าถ้ามีโอกาสมาเกาหลีจะพาไปเที่ยว เธอจึงขอความช่วยเหลือจาก "พฤหัส" ให้เดินทางไปเกาหลี
ด้านคำวิจารณ์ อภินันท์ บุญเรืองพะเนา จากผู้จัดการออนไลน์พูดถึงผลงานนี้ของพจน์ อานนท์ว่า "ภาพของตลกเจ็บตัว ตลกสังขาร หรือกะเทยดัดจริตสะดีดสะดิ้ง คือสิ่งที่ขาดไม่ได้ในงานของเขา"
นักแสดงและตัวละคร

โน อาจู รับบทเป็น อาจู
กาย (รัชชานนท์ สุขประกอบ) รับบทเป็น ชาย
พอร์ช (ศรัณย์ ศิริลักษณ์)  รับบทเป็น วอน
ฮารุ สุขประกอบ รับบทเป็น คะน้า
มดดำ (คชาภา ตันเจริญ) รับบทเป็น เอลิซ่า
เกด (ธัญญา รัตนมาลากุล) รับบทเป็น มะระ
เซนแพ็ทริค ไพเยอร์ รับบทเป็น เซน
ภู (ภูตะวัน เตชชาติวนิช)  รับบทเป็น กวางตุ้ง
ต๊อด (อนุสรณ์ นัยนันท์) รับบทเป็น เมถุน
แหล่งข้อมูลอื่น

เการักที่เกาหลี ซอรี ซารังเฮโย (2010) ที่สยามโซน
| ด ค กพระนครฟิลม์ |
| --- | --- |
ภาพยนตร์:  ผีหัวขาด (2545)  ดึก ดำ ดึ๋ย (2546)  คนปีมะ (2546)  ผีช่องแอร์ (2547)  ผีหัวขาด 2 (2547)  คนหอนขี้เรื้อน ในคืนเดือนเสี้ยว (2548)  หลวงพี่เท่ง (2548)  เด็กเดน (2548)  เสือภูเขา (2548)  น้ำพริก ลงเรือ (2549)  พระ เด็ก เสือ ไก่ วอก (2549)  ลูกตลกตกไม่ไกลต้น (2549)  มากับพระ (2549)  เปิงมาง กลองผีหนังมนุษย์ (2550)  ชุมทางรถไฟผี (2550)  อีส้ม สมหวัง (2550)  ลิขิตรัก ขัดใจแม่ (2550)  ผีเลี้ยงลูกคน (2550)  ครอบครัวตัวดำ (2550)  เหยิน เป๋ เหล่ เซมากูเตะ (2550)  สวย สิงห์ กระทิง แซ่บ (2551)  ผีตาหวานกับอาจารย์ตาโบ๋ (2551)  คู่ก๊วนป่วนเมษา (2551)  หนุมานคลุกฝุ่น (2551)  หลวงพี่เท่ง 2 รุ่นฮาร่ำรวย (2551)  หัวหลุดแฟมิลี่ (2551)  ปาฏิหาริย์รักต่างพันธุ์ (2551)  ท้าชน (2552)  เชือดก่อนชิม (2552)  แต๋วเตะตีนระเบิด (2552)  อีส้มสมหวัง ชะชะช่า (2552)  หอแต๋วแตก แหกกระเจิง (2552)  ตายโหง (2553)  กองพันครึกครื้น ท.ทหารคึกคัก (2553)  บางระจัน 2 (2553)  เขี้ยวอาฆาต (2553)  เการักที่เกาหลี Sorry ซารังเฮโย (2553)  หลวงพี่เท่ง 3 (2553)  มือปืนดาวพระเสาร์ (2553)  อีเห็ดสดเผด็จศึก (2553)  หอแต๋วแตกแหวกชิมิ (2554)  ศพเด็ก 2002 (2554)  สมอลล์รูกูแนว (2554)  ก้านคอกัด (2554)  เหลือแหล่ (2554)  หมาแก่ อันตราย (2554)  มึงกู เพื่อนกันจนวันตาย (2555)  แก๊งค์ตบผี (2555)  ปล้นนะยะ 2 อั๊ยยยย่ะ (2555)  วงจรปิด (2555)  หอแต๋วแตกแหกมว๊ากมว๊ากกก (2555)  มอ 6/5 ปากหมา ท้าผี (2556)  ตายโหง ตายเฮี้ยน (2557)  มอ 6/5 ปากหมา ท้าแม่นาค (2557)  วัยเป้งง นักเลงขาสั้น (2557)  นะโม OK (2557)  สตรีเหล็ก ตบโลกแตก (2557)  รด.เขาชนผี  (2558)  มอ 6/5 ปากหมา ท้าผี 3 (2558)  เลิฟเฮี้ยวเฟี้ยวต๊อด (2558)  หอแต๋วแตก แหกนะคะ (2558)  ไทยแลนด์โอนลี่ #เมืองไทยอะไรก็ได้ (2560)  ดอกฟ้า_หมาแจ๊ส (2560)  ฮักแพง (2561)  มือปืน/โลก/พระ/จัน 2 (2563)  หลวงพี่กะอีปอบ (2563)  คุณชายใหญ่ (2564)  บักแตงโม (2565)  7 Boy Scouts (2565) 
ภาพยนตร์ชุด:  ผีหัวขาด (2545–47)  หลวงพี่เท่ง (2548–53)  อีส้ม สมหวัง (2550–52)  หอแต๋วแตก (2552–58)  มือปืน/โลก/พระ/จัน (2553–62)  มอ 6/5 ปากหมา ท้าผี (2556–58) 
บุคคลสำคัญ:  มาโนช ธนารุ่งโรจน์  ธนพล ธนารุ่งโรจน์  วิชัย ธนารุ่งโรจน์  วรรณี ธนารุ่งโรจน์ 
ผู้กำกับภาพยนตร์:  บัณฑิต ฤทธิ์ถกล  อุดม อริยอุดมโรจน์  โน้ต เชิญยิ้ม  เทพ โพธิ์งาม  ธนิตย์ จิตนุกูล  พจน์ อานนท์  ยุทธเลิศ สิปปภาค  โย่ง เชิญยิ้ม  โก๊ะตี๋ อารามบอย  โจอี้ บอย  เฉลิม วงศ์พิมพ์  ธีระวัฒน์ รุจินธรรม  มารุต สาโรวาท  พิสุทธิ์ แพร่แสงเอี่ยม  ทิวา เมยไธสง  ธรธร สิริพันธ์วราภรณ์  วิโรจน์ ทองชิว  สุขุม เมธาวนิช  สรัญญา น้อยไทย  ศักดิ์ชัย ศรีบุนนาค  วรพจน์ โพธิเนตร  จิตต์สินธ์ ผ่องอินทรกุล  ธนดล นวลสุทธิ์  ธรรมนูญ สกุลบุญถนอม  ธัญญ์วาริน สุขะพิสิษฐ์  มานุสส วรสิงห์  ชาติชาย เกษนัส  ณัฐพีระ ชมศรี  โสภณ นิ่มอนงค์  วรวุฒิ ชวนอยู่  ปฏิภาณ คณาสารสมบัติ  ธนกร พงษ์สุวรรณ  คมสัน ตรีพงษ์  อัศจรรย์ สัตโกวิท 
ดูเพิ่มเติม:  ธนาซีเนเพล็กซ์  เมโทรโปร-ดิสก์  ตระกูลธนารุ่งโรจน์  ยิ้มแย้ม  ฟิล์ม กูรู  เมโทรฟิล์ม  ทรูไทยฟิล์ม
ทางหลวงแผ่นดินหมายเลข 3319

|  ทางหลวงแผ่นดินหมายเลข 3319 |
| --- | --- |
โกรกพระ - ทัพทัน
ข้อมูลของเส้นทาง
ความยาว: 24.453 กิโลเมตร (15.194 ไมล์)
มีขึ้นเมื่อ: ไม่ระบุ–ปัจจุบัน
ทางแยกที่สำคัญ
ปลายทางทิศตะวันออกเฉียงเหนือ:   ทล.3005 / ทางหลวงชนบท นว.1111 ใน อ.โกรกพระ จ.นครสวรรค์
ปลายทางทิศตะวันตกเฉียงใต้:  ทล.3013 ใน อ.ทัพทัน จ.อุทัยธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3319 (สายโกรกพระ – ทัพทัน) เป็นทางหลวงแผ่นดินที่เชื่อมต่อจังหวัดนครสวรรค์ และ จังหวัดอุทัยธานี มีระยะทางตลอดทั้งสาย 24.453 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้น บน ทางหลวงแผ่นดินหมายเลข 3005 และ ทางหลวงชนบท นว.1111 ตำบลโกรกพระ อำเภอโกรกพระ ไปทางทิศตะวันตกเฉียงใต้ ผ่านแยกแก้วตา ตัดกับทางหลวงแผ่นดินหมายเลข 3220 ที่ตำบลเนินกว้าว เข้าสู่เขตอำเภอทัพทัน จังหวัดอุทัยธานี แล้วไปสิ้นสุดที่แยกโกรกพระ ตัดกับทางหลวงแผ่นดินหมายเลข 3013 ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงนครสวรรค์ที่ 1 และ แขวงทางหลวงอุทัยธานี
การแบ่งตอนควบคุม

ทางหลวงแผ่นดินหมายเลข 3319 แบ่งเขตควบคุมออกเป็น 3 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0101 | โกรกพระ - เนินกว้าว | 0+000 - 4+150 | 4.150 | นครสวรรค์ที่ 1 | นครสวรรค์ที่ 1 |
| 0102 | เนินกว้าว - บันไดสามขั้น | 4+150 - 14+390 | 10.240 | พยุหะคีรี | นครสวรรค์ที่ 1 |
| 0200 | บันไดสามขั้น - ทัพทัน | 14+390 - 24+453 | 10.063 | สว่างอารมณ์ | อุทัยธานี |
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| นครสวรรค์ | 0+000 | − | เชื่อมต่อจาก: ถนนเทศบาล 2 เข้า อ.โกรกพระ | เชื่อมต่อจาก: ถนนเทศบาล 2 เข้า อ.โกรกพระ |  |
| นครสวรรค์ | 0+000 | − | นว.1111 ทางหลวงชนบท นว.1111 ไป อ.พยุหะคีรี  |  ทล.3005 ไป นครสวรรค์ |  |
| นครสวรรค์ | 4+175 | แยกแก้วตา |  ทล.3220 ไป อุทัยธานี  | ไม่มี |  |
| นครสวรรค์ | 9+250 | − | ไม่มี  | นว.4096 ทางหลวงชนบท นว.4096 ไป บ.ศาลาแดง |  |
| อุทัยธานี | 23+600 | − |  ทล.3594 เข้า อ.ทัพทัน  | ไม่มี |  |
| อุทัยธานี | 24+453 | แยกโกรกพระ |  ทล.3013 ไป อ.ทัพทัน, อ.หนองฉาง  |  ทล.3013 ไป อ.สว่างอารมณ์, อ.ลาดยาว |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
อำเภอเกาะยาว

| อำเภอเกาะยาว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ko Yao
คำขวัญ: เกาะสามเมือง ลือเลื่องการท่องเที่ยว หนึ่งเดียวรังนก มรดกอันดามัน มหัศจรรย์น้ำทะเลจืด
แผนที่จังหวัดพังงา เน้นอำเภอเกาะยาว
พิกัด: 8°6′42″N 98°35′27″E﻿ / ﻿8.11167°N 98.59083°E﻿ / 8.11167; 98.59083
ประเทศ:  ไทย
จังหวัด: พังงา
พื้นที่
 • ทั้งหมด: 128.465 ตร.กม. (49.601 ตร.ไมล์)
ประชากร (2565)
 • ทั้งหมด: 14,538 คน
 • ความหนาแน่น: 113.17 คน/ตร.กม. (293.1 คน/ตร.ไมล์)
รหัสไปรษณีย์ : 82160 ไปรษณีย์พรุใน 83000
รหัสภูมิศาสตร์: 8202
ที่ตั้งที่ว่าการ: ที่ว่าการอำเภอเกาะยาว ถนนกาลัญกุล ตำบลเกาะยาวน้อย อำเภอเกาะยาว จังหวัดพังงา 82160
 ส่วนหนึ่งของสารานุกรมประเทศไทย
เกาะยาว ตั้งอยู่ในจังหวัดพังงา เป็นอำเภอที่มีระยะเวลาการเป็นกิ่งอำเภอยาวนานที่สุดในประเทศไทยถึง 85 ปี ตั้งขึ้นเป็นกิ่งอำเภอในปี พ.ศ. 2446 ขึ้นตรงต่อเมืองพังงา และยกฐานะเป็นอำเภอในวันที่ 1 มกราคม พ.ศ. 2531
ที่ตั้งและอาณาเขต

อำเภอเกาะยาว มีอาณาเขตทางทะเลติดต่อกับเขตการปกครองข้างเคียงดังต่อไปนี้
ทิศเหนือ ทะเลอันดามัน (อาณาเขตทางทะเลของอำเภอตะกั่วทุ่ง และอำเภอเมืองพังงา)
ทิศตะวันออก ติดต่อกับทะเลอันดามัน (อาณาเขตทางทะเลของอำเภออ่าวลึก และอำเภอเมืองกระบี่ จังหวัดกระบี่)
ทิศใต้ ติดต่อกับทะเลอันดามัน
ทิศตะวันตก ทะเลอันดามัน (อาณาเขตทางทะเลของอำเภอเมืองภูเก็ต และอำเภอถลาง จังหวัดภูเก็ต)
ประวัติ

บรรพบุรุษของชาวเกาะยาวได้อพยพมาจากจังหวัดตรังตั้งถิ่นฐานที่เกาะยาวน้อย และ สตูล จะตั้งถิ่นฐานที่เกาะยาวใหญ่ และอื่น ๆ ที่อยู่แถบนั้นในสมัยรัตนโกสินทร์ตอนต้น (พ.ศ. 2328) ขณะที่พม่าได้ยกทัพมาตีเมืองต่าง ๆ ผู้ที่หนีมาเห็นว่าเกาะยาวน้อยและเกาะยาวใหญ่มีความเหมาะสมที่จะหลบภัย จึงได้ตั้งหลักแหล่งบริเวณนี้
พ.ศ. 2446 ทางราชการยกฐานะเป็น กิ่งอำเภอเกาะยาว แยกออกมาจากอำเภอเมืองพังงา และขึ้นต่อเมืองพังงา ในปี พ.ศ. 2460 ตามประกาศกระทรวงมหาดไทย เรื่อง เปลี่ยนชื่ออำเภอ เกาะยาวมีฐานะเป็นกิ่งอำเภออยู่แล้ว จากหลักฐานประกาศกระทรวงศึกษาธิการ เรื่อง ใช้พระราชบัญญัติประถมศึกษา พ.ศ. 2464 ในท้องที่มณฑลภูเก็ต กิ่งอำเภอเกาะยาวมีพื้นที่การปกครองสองตำบล คือ ตำบลเกาะยาวใหญ่ และตำบลเกาะยาวน้อย ได้สร้างที่ว่าการกิ่งอำเภอหลังแรกเมื่อปี พ.ศ. 2463 ต่อมาได้ย้ายมาในที่ว่าการปัจจุบันในปี พ.ศ. 2508
ต่อมาข้าราชการและประชาชนต้องการให้ยกกิ่งอำเภอเกาะยาวเป็นอำเภอเกาะยาว ตลอดจนจังหวัดพังงาได้สนับสนุนให้ทางราชการยกฐานะให้ รวมได้รับการสนับสนุนจากหลายฝ่าย จนในที่สุดก็ได้รับการยกฐานะจากกิ่งอำเภอเกาะยาวเป็น อำเภอเกาะยาว ในวันที่ 30 ธันวาคม 2530 โดยมีผลในรุ่งขึ้น วันที่ 1 มกราคม พ.ศ. 2531 รวมระยะเวลาการเป็นกิ่งอำเภอ 85 ปี นับว่าเป็นกิ่งอำเภอที่ยาวนานที่สุดในประเทศไทย
วันที่ - พ.ศ. 2446 แยกพื้นที่ตำบลเกาะยาวใหญ่ และตำบลเกาะยาวน้อย จากอำเภอเมืองพังงา มาตั้งเป็น กิ่งอำเภอเกาะยาว และให้ขึ้นการปกครองตรงต่ออำเภอเมืองพังงา
วันที่ 7 มกราคม 2500 จัดตั้งสุขาภิบาลเกาะยาว ในท้องที่บางส่วนของตำบลเกาะยาวน้อย
วันที่ 2 พฤศจิกายน 2525 ตั้งตำบลพรุใน แยกออกจากตำบลเกาะยาวใหญ่
วันที่ 31 ธันวาคม 2530 ยกฐานะกิ่งอำเภอเกาะยาว อำเภอเมืองพังงา เป็น อำเภอเกาะยาว
วันที่ 25 พฤษภาคม 2542 ยกฐานะจากสุขาภิบาลเกาะยาว เป็นเทศบาลตำบลเกาะยาว ด้วยผลของกฎหมาย
การแบ่งเขตการปกครอง > การปกครองส่วนภูมิภาค

อำเภอเกาะยาวแบ่งเขตการปกครองออกเป็น 3 ตำบล 18 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | เกาะยาวน้อย | Ko Yao Noi | 7 | 5,412 |  |
| 2. | เกาะยาวใหญ่ | Ko Yao Yai | 4 | 2,832 |  |
| 3. | พรุใน | Phru Nai | 7 | 6,348 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเกาะยาวประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลเกาะยาว ครอบคลุมพื้นที่บางส่วนของตำบลเกาะยาวน้อย
เทศบาลตำบลพรุใน ครอบคลุมพื้นที่ตำบลพรุในทั้งตำบล
เทศบาลตำบลเกาะยาวใหญ่ ครอบคลุมพื้นที่ตำบลเกาะยาวใหญ่ทั้งตำบล
องค์การบริหารส่วนตำบลเกาะยาวน้อย ครอบคลุมพื้นที่ตำบลเกาะยาวน้อย (เฉพาะนอกเขตเทศบาลตำบลเกาะยาว)
แหล่งข้อมูลอื่น

http://www.phangnga.go.th/district/kohyao.htm เก็บถาวร 2009-07-03 ที่ เวย์แบ็กแมชชีน
Before Valentine ก่อนรัก...หมุนรอบตัวเรา

| Before Valentine ก่อนรัก> ..หมุนรอบตัวเรา |
| --- | --- |

กำกับ: ทรงศักดิ์ มงคลทอง   พรชัย หงษ์รัตนาภรณ์   เสรี พงศ์นิธิ
อำนวยการสร้าง: เจริญ เอี่ยมพึ่งพร
นักแสดงนำ: ธนฉัตร ตุลยฉัตร   ธนกฤต พานิชวิทย์   ไดอาน่า จงจินตนาการ   จตุรงค์ มกจ๊ก   วราพรรณ หงุ่ยตระกูล   เกล้าแก้ว สินเทพดล  เปรม บุษราคัมวงศ์
ผู้จัดจำหน่าย: ไฟว์สตาร์ โปรดักชั่น
วันฉาย: 5 กุมภาพันธ์ พ.ศ. 2552
ประเทศ: ไทย
ภาษา: ไทย
ทำเงิน: 28.25 ล้านบาท
ต่อจากนี้: มายวาเลนไทน์ แล้วรัก...ก็หมุนรอบตัวเรา
ข้อมูลจากสยามโซน
Before Valentine ก่อนรัก...หมุนรอบตัวเรา เป็นภาพยนตร์ไทยแนวรัก โรแมนติก ที่ออกฉายวันที่ 5 กุมภาพันธ์ พ.ศ. 2552 กำกับโดย ทรงศักดิ์ มงคลทอง, พรชัย หงษ์รัตนาภรณ์ และ เสรี พงศ์นิธิ นำแสดงโดย ธนฉัตร ตุลยฉัตร, ธนกฤต พานิชวิทย์, ไดอาน่า จงจินตนาการ, จตุรงค์ มกจ๊ก, วราพรรณ หงุ่ยตระกูล, เกล้าแก้ว สินเทพดล, เปรม บุษราคัมวงศ์
ภาพยนตร์ทำรายได้ 28.25 ล้านบาท
เรื่องย่อ

“โจ๊ก” เด็กวัยรุ่นหน้าตาธรรมดาๆ และไม่มีความมั่นใจในตัวเอง แต่กลับมีความรักเกิดขึ้นกับ“จิ๊บ”เพื่อนสนิทที่เป็นถึงดาวโรงเรียน เมื่อต้องสารภาพรักกับเพื่อนสนิทใครคิดว่าง่าย ก่อนวาเลนไทน์จะมาถึง โจ๊กจะเป็นคนที่อยู่ในใจของจิ๊บ หรือ จะเป็นได้แค่เพื่อนสนิทต่อไป
“สุธี” กับ “ชิดชนก” รักๆเลิกๆ กันมาตั้งแต่เรียนมหาลัยด้วยกัน ชิดชนกตัดสินใจที่จะแยกทางจากสุธีเพื่อไปมีคนรักใหม่สร้างครอบครัวกันอย่าง มีความสุข ในขณะที่สุธีกลับมีความตั้งใจที่จะขอเธอแต่งงาน …ความรักของเค้าและเธอ จะยังมีบทดำเนินต่อไปหรือจะจบลงแค่วันนี้...ก่อนวันวาเลนไทน์
“เฮีย” กับ “เจ๊” แต่งงานกันมาสิบปี เปิดร้านขายดอกไม้ด้วยกัน แต่ไม่เคยพูดจาภาษาดอกไม้ใส่กันเลย ต่างละเลยที่จะแสดงความรักต่อกันจนใครๆ ต่างก็คิดว่า สงสัยคนคู่นี้จะถูกจ้างให้มาอยู่ด้วยกัน เฮียที่เบื่อเจ๊มาก จึงตัดสินใจสานสัมพันธ์ที่ดีกับสาวสวยที่ทำงานอยู่ร้านเน็ตคาเฟ่ฝั่งตรงข้าม ร้านดอกไม้ของเฮีย...แล้วความรักของคนทั้งสองที่มีมายาวนานจะสิ้นสุดลงหรือ ไม่ อะไรจะเป็นคำตอบของคนคู่นี้
“แจ๊ค” กับ “แหม่ม” เป็นแฟนกันมานาน ทั้งคู่รักกันดีแสดงความรักที่มีต่อกันอย่างสม่ำเสมอ และพร้อมที่จะสร้างครอบครัวด้วยกัน ก่อนถึงวันวาเลนไทน์มีเหตุการณ์ที่ทำให้แหม่มเข้าใจผิดว่าแจ๊คแอบนอกใจ แหม่มจึงประชดแจ๊คด้วยการคิดจะไปคบค้าสมาคมกับชายอื่น...เมื่ออุปสรรคของ ความรัก คือความเข้าใจผิด ที่เกิดขึ้นในก่อนวันแห่งความรักจะมาถึง ความรักของทั้งคู่จะลงเอยอย่างไร
นักแสดง

ธนฉัตร ตุลยฉัตร ( อาร์ตี้ ) รับบท โจ๊ก
เปรม บุษราคัมวงษ์ รับบท แจ็ค
ธนกฤต พานิชวิทย์( ว่าน ) รับบท สุธี
จตุรงค์ พลบูรณ์ (มกจ๊ก) รับบท เฮีย
เกล้าแก้ว สินเทพดล( จีน ) รับบท จิ๊บ
ไดอาน่า จงจินตนาการ (ได๋ ) รับบท ชิดชนก
วราพรรณ หงุ่ยตระกูล( แจง ) รับบท เจ๊
สิตา ธนัญโชติการ ( องุ่น ) รับบท แหม่ม
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-01 ที่ เวย์แบ็กแมชชีน
Before Valentine ก่อนรัก...หมุนรอบตัวเรา (Before Valentine) เก็บถาวร 2010-01-11 ที่ เวย์แบ็กแมชชีน
ก่อนรัก...หมุนรอบตัวเรา (2009) ที่สยามโซน
เกาะเชือก (จังหวัดตรัง)

| --- | --- |

ภูมิศาสตร์
พื้นที่: 0.330469 ตารางกิโลเมตร (0.127595 ตารางไมล์)
การปกครอง
 ไทย
จังหวัด: จังหวัดตรัง
อำเภอ: อำเภอกันตัง
ตำบล: ตำบลเกาะลิบง
ข้อมูลอื่น ๆ
เขตเวลา: UTC+07:00
รหัสไปรษณีย์: 92110
เกาะเชือก เป็นเกาะในตำบลเกาะลิบง อำเภอกันตัง จังหวัดตรัง ตั้งอยู่ที่พิกัด ละติจูด 7° 24'.2 เหนือ ลองจิจูด 99° 13'.9 ตะวันออก เกาะมีความกว้าง 200 เมตร ยาว 600 เมตร มีเนื้อที่ 26,350 ตารางเมตร สูง 59 เมตร ตั้งอยู่ทางทิศตะวันออกของเกาะไหง ระยะห่าง 1.4 กิโลเมตร อยู่ในพื้นที่เขตอุทยานแห่งชาติหาดเจ้าไหม
เกาะเชือกเป็นเกาะเล็ก ๆ เป็นภูเขาหินปูน ไม่มีหาด อยู่ระหว่างเกาะมุกและเกาะกระดาน เป็นเกาะที่มีสัมปทานรังนก มีปะการังน้ำตื้นและน้ำลึก สภาพป่าเป็นป่าดิบชื้น
เพลงชาติกาตาร์ (ค.ศ. 1954–1996)

| --- | --- |
เพลงชาติของกาตาร์
ทำนอง: ไม่ทราบ
รับไปใช้: 1954
เลิกใช้: 7 ธันวาคม 1996
ถัดไป: "อัสซะลามุลอะมีรี"

ตัวอย่างเสียง
1988 performanceไฟล์ ช่วยเหลือ
 
ในประเทศกาตาร์ใช้เพลงชาติที่แตกต่างกันตั้งแต่ปี พ.ศ. 2497 ถึง พ.ศ. 2539 เพลงชาติเพลงนี้ซึ่งเขียนขึ้นเหมือนเพลงชาติอาหรับ ทั่วไป อาจเป็นเพลงชาติที่สั้นที่สุด (ในแง่ของทำนอง) ที่เคยมีอยู่ โดยมีเพียง 11 ท่อนเท่านั้น ไม่มีเนื้อร้อง ดนตรีของเพลงนี้อาจมีต้นกำเนิดมาจากอินเดีย
เครื่องคิดเลข

เครื่องคิดเลขอิเล็กทรอนิกส์ขนาดกระเป๋า ซึ่งมีจอภาพผลึกเหลวแบบเจ็ดส่วน ที่สามารถดำเนินการทางเลขคณิตพื้นฐานได้
เครื่องคิดเลขวิทยาศาสตร์สมัยใหม่ที่มีจอภาพผลึกเหลวแบบดอตเมทริกซ์
เครื่องคิดเลขอิเล็กทรอนิกส์ มักเรียกโดยย่อว่า เครื่องคิดเลข หรือ เครื่องคำนวณ คือเครื่องมืออิเล็กทรอนิกส์ที่ใช้สำหรับดำเนินการทางเลขคณิตพื้นฐานหรือซับซ้อน มักมีขนาดเล็ก พกพาได้ และราคาไม่แพง เครื่องคิดเลขสมัยใหม่พกพาสะดวกกว่าคอมพิวเตอร์เป็นส่วนมาก อย่างไรก็ตาม พีดีเอก็มีขนาดพอ ๆ กับเครื่องคิดเลขมือถือและอาจมีบทบาทเข้ามาแทนที่
เครื่องคิดเลขอิเล็กทรอนิกส์แบบโซลิดสเตตเครื่องแรกผลิตขึ้นในคริสต์ทศวรรษ 1960 ซึ่งสร้างโดยใช้หลักการของเครื่องมือคำนวณในประวัติศาสตร์ อย่างเช่นลูกคิดที่ประดิษฐ์ขึ้นเมื่อประมาณ 2000 ปีก่อนคริสตกาล และเครื่องคิดเลขเชิงกลที่ประดิษฐ์ในคริสต์ศตวรรษที่ 17 เป็นต้น เครื่องคิดเลขอิเล็กทรอนิกส์มีพัฒนาการควบคู่ไปกับคอมพิวเตอร์แอนะล็อกในสมัยนั้น
เครื่องคิดเลขขนาดกระเป๋าเริ่มจำหน่ายในช่วงคริสต์ทศวรรษ 1970 โดยเฉพาะอย่างยิ่งหลังจากอินเทลประดิษฐ์ไมโครโพรเซสเซอร์ชิ้นแรก (อินเทล 4004) ให้กับเครื่องคิดเลขของบิซซิคอม (Busicom)
เครื่องคิดเลขอิเล็กทรอนิกส์สมัยใหม่มีหลากหลายแบบตั้งแต่ขนาดเท่าบัตรเครดิต ราคาถูก แจกฟรี ไปจนถึงขนาดตั้งโต๊ะ แข็งแรง มีเครื่องพิมพ์ในตัว เครื่องคิดเลขเป็นที่นิยมในช่วงกลางคริสต์ทศวรรษ 1970 เนื่องจากการคิดค้นวงจรรวมทำให้เครื่องคิดเลขมีขนาดเล็กลงและราคาถูกลง ในช่วงปลายทศวรรษนั้น ราคาของเครื่องคิดเลขก็ลดลงจนถึงระดับที่ประชาชนทั่วไปสามารถซื้อได้ และกลายเป็นเครื่องมือสามัญในโรงเรียน
ระบบปฏิบัติการคอมพิวเตอร์ย้อนไปจนถึงยูนิกซ์รุ่นแรก ๆ ก็บรรจุโปรแกรมคำนวณเลขมาด้วยอย่าง ดีซี (dc) และ ภาษาฮอก (hoc) และฟังก์ชันที่เกี่ยวกับการคำนวณก็ถูกบรรจุลงในอุปกรณ์ประเภทพีดีเอแทบทุกชนิด
นอกเหนือจากเครื่องคิดเลขสำหรับจุดประสงค์ทั่วไปแล้ว ก็ยังมีเครื่องคิดเลขที่ออกแบบมาเพื่อตลาดเฉพาะทาง ตัวอย่างเช่น เครื่องคิดเลขวิทยาศาสตร์ที่บรรจุฟังก์ชันการคำนวณตรีโกณมิติและสถิติ เป็นต้น เครื่องคิดเลขบางชนิดก็สามารถประมวลพีชคณิตคอมพิวเตอร์ได้ เครื่องคิดเลขกราฟิกก็สามารถใช้วาดกราฟของฟังก์ชันที่นิยามบนเส้นจำนวนจริงหรือมิติที่สูงกว่าในปริภูมิแบบยุคลิดได้
ในปี ค.ศ. 1986 จำนวนเครื่องคิดเลขคิดเป็น 41% ของปริมาณฮาร์ดแวร์ทั่วโลกที่มีจุดประสงค์ทั่วไปสำหรับคำนวณสารสนเทศ อัตรานี้ลดต่ำลงจนเหลือน้อยกว่า 0.05% เมื่อ ค.ศ. 2007
การออกแบบ

เครื่องคิดเลขอิเล็กทรอนิกส์สมัยใหม่มีแผงปุ่มซึ่งประกอบด้วยเลขโดดและการดำเนินการทางเลขคณิตต่าง ๆ บางเครื่องก็มีปุ่ม 00 และ 000 ด้วยเพื่อให้ป้อนจำนวนขนาดใหญ่ง่ายขึ้น แต่ละปุ่มบนเครื่องคิดเลขพื้นฐานส่วนใหญ่ใช้แทนเลขโดดตัวเดียวหรือการดำเนินการอย่างเดียว อย่างไรก็ตามในเครื่องคิดเลขที่เฉพาะทางยิ่งขึ้น ปุ่มใดปุ่มหนึ่งสามารถทำงานได้หลายอย่างโดยกดร่วมกับปุ่มอื่นหรือขึ้นอยู่กับโหมดการคำนวณปัจจุบัน
เครื่องคิดเลขมักจะมีหน้าปัดแสดงผลเป็นจอภาพผลึกเหลวแทนที่จอภาพเรืองแสงสุญญากาศในอดีต ดูรายละเอียดเพิ่มเติมที่การพัฒนาด้านเทคนิค เศษส่วนอย่างเช่น 1/3 จะแสดงเป็นค่าประมาณในจำนวนทศนิยมที่ถูกปัดเศษ 0.33333333 เครื่องคิดเลขวิทยาศาสตร์หลายรุ่นสามารถทำงานกับเศษส่วนหรือจำนวนคละได้ แต่กับเศษส่วนบางจำนวนเช่น 1/7 ซึ่งเท่ากับประมาณ 0.14285714285714 (เลขนัยสำคัญ 14 หลัก) อาจจำแนกได้ยากในจำนวนทศนิยม
เครื่องคิดเลขมีความสามารถในการบันทึกจำนวนลงในหน่วยความจำ เครื่องชนิดพื้นฐานสามารถบันทึกจำนวนได้เพียงจำนวนเดียวในเวลาหนึ่ง ๆ เครื่องชนิดเฉพาะทางมากขึ้นสามารถบันทึกได้หลายจำนวนแสดงด้วยตัวแปรต่าง ๆ ตัวแปรเหล่านั้นก็สามารถใช้สร้างสูตรทางคณิตศาสตร์ได้ บางรุ่นมีความสามารถในการขยายเนื้อที่หน่วยความจำเพื่อให้บันทึกจำนวนได้มากขึ้น โดยตำแหน่งที่ขยายออกไปจะถูกอ้างถึงด้วยดัชนีของแถวลำดับ
แหล่งพลังงานของเครื่องคิดเลขคือแบตเตอรี่ เซลล์สุริยะ หรือไฟฟ้า (สำหรับเครื่องรุ่นเก่า) เปิดเครื่องด้วยสวิตช์หรือปุ่มเปิด บางรุ่นไม่มีแม้กระทั่งปุ่มปิดแต่ก็มีบางวิธีที่ทำให้เครื่องปิดได้เช่น ปล่อยทิ้งไว้ไม่ดำเนินการใด ๆ ชั่วระยะเวลาหนึ่ง ปิดคลุมแผงเซลล์สุริยะ หรือปิดฝาครอบ เป็นต้น
การใช้ในการศึกษา

นักเรียนในประเทศส่วนใหญ่ใช้เครื่องคิดเลขสำหรับงานที่โรงเรียน มีการต่อต้านริเริ่มบางอย่างซึ่งนำไปสู่ความคิดที่กลัวว่าทักษะเลขคณิตขั้นพื้นฐานจะได้รับผลกระทบ ทำให้เกิดความไม่เห็นด้วยหลงเหลืออยู่ในความสำคัญของความสามารถของการคิดคำนวณ "ในใจ" อันทำให้บางหลักสูตรถูกจำกัดการใช้เครื่องคิดเลขจนกว่าจะบรรลุความสามารถระดับหนึ่ง ขณะที่หลักสูตรอื่นจดจ่ออยู่กับการเรียนการสอนเทคนิคการประมาณค่าและการแก้ปัญหามากขึ้น การวิจัยชี้ให้เห็นว่าแนวทางที่ไม่เพียงพอในการใช้เครื่องมือการคำนวณสามารถจำกัดการคิดทางคณิตศาสตร์ที่นักเรียนมีส่วนร่วมได้เล็กน้อย